CELEX: 32019R2178
Language: et
Date: 2019-10-14 00:00:00
Title: Komisjoni delegeeritud määrus (EL) 2019/2178, 14. oktoober 2019, millega muudetakse Euroopa Parlamendi ja nõukogu määrust (EL) 2016/1076, et lisada I lisasse Komoori Liit

20.12.2019   
               
               
                  ET
               
               
                  Euroopa Liidu Teataja
               
               
                  L 330/2
               
            
         KOMISJONI DELEGEERITUD MÄÄRUS (EL) 2019/2178,
         14. oktoober 2019,
         millega muudetakse Euroopa Parlamendi ja nõukogu määrust (EL) 2016/1076, et lisada I lisasse Komoori Liit
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1076, millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodetele kohaldatakse korda, mis on sätestatud lepingutes, millega või mille tulemusel luuakse majanduspartnerlus, (1) eelkõige selle artikli 2 lõiget 2,
         ning arvestades järgmist:
         
                     (1)
                  
                  
                     Määruse (EL) 2016/1076 I lisas on loetletud riigid, mille suhtes kohaldatakse kõnealuse määrusega ette nähtud turulepääsu korda.
                  
               
                     (2)
                  
                  
                     Vahelepingut, millega luuakse ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistik (edaspidi „majanduspartnerluse vaheleping“), (2) on alates 14. maist 2012 kohaldatud Ida- ja Lõuna-Aafrika piirkonda kuuluva kuue riigi hulgast neljas riigis (Madagaskar, Mauritius, Seišellid ja Zimbabwe), kes on lepingu allkirjastanud ja ratifitseerinud.
                  
               
                     (3)
                  
                  
                     7. veebruaril 2019 andis Komoori Liit ratifitseerimiskirja hoiule nõukogu sekretariaadile. Seega on majanduspartnerluse vaheleping sellest kuupäevast alates liidu ja Komoori Liidu vahel ajutiselt kohaldatav.
                  
               
                     (4)
                  
                  
                     Seega tuleks Komoori Liit kanda I lisasse,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2016/1076 I lisas lisatakse nime „KEENIA VABARIIK“ järele
            
               kanne „KOMOORI LIIT“.
            
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolev määrus on tervikuna siduv ja vahetult kohaldatav kõikides liikmesriikides.
         
         
            Brüssel, 14. oktoober 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 185, 8.7.2016, lk 1.
         
            (2)  ELT L 111, 24.4.2012, lk 2.